open-index/open-wikipedia-markdown huggingface dataset:
Mudroksen aselepo

**Mudroksen aselepo** () oli sopimus vihollisuuksien lopettamisesta ensimmäisen maailmansodan Lähi-idän rintamalla. Se solmittiin ympärysvaltojen ja Osmanien valtakunnan välillä 30. lokakuuta 1918 ja vihollisuudet päättyivät 31. lokakuuta. Varsinaiset rauhansopimukset tehtiin myöhemmin: Sèvresin rauhansopimus 1920 ja Turkin vaatimuksesta solmittu Lausannen sopimus vuonna 1923.

Lähi-idän sota oli syksyllä 1918 kääntynyt ympärysvalloille voitokkaaksi. Brittiläiset joukot tekivät syyskuussa Megiddossa läpimurron Palestiinaan ja osmanien rinnalla taistellut Bulgaria antautui syyskuun lopussa käydyn Thessalonikin taistelun jälkeen. Osmanivaltio lähetti tällöin rauhandelegaation Egeanmeren Límnoksen saaren Moúdroksenlahdelle. Turkkilaisten pääneuvottelijana oli laivastoministeri Hüseyin Rauf Orbay ja ympärysvaltojen pääneuvottelijana Britannian Mustanmeren laivaston komentaja amiraali Somerset Gough-Calthorphe. Neuvosto-Venäjä ei ollut mukana asiasta sovittaessa, koska se oli irrottautunut sodasta Brest-Litovskin rauhansopimuksella maaliskuussa 1918.

Rauhanehdot merkitsivät Osmanien valtakunnan antautumista. Sopimus sisälsi 25 artiklaa. Sopimuksen nojalla ympärysvallat miehittivät Bosporinsalmen ja ottivat kaikki rautatie- ja lennätinlinjat valvontaansa. Osmanivaltio sitoutui riisumaan aseista koko armeijansa sisäisen järjestyksen ylläpitoon tarvittavia joukkoja lukuun ottamatta ja vapauttamaan ympärysvaltojen sotavangit sekä poistamaan kahden kuukauden kuluessa maasta kaikki Saksan ja Itävallan sotilashenkilöt. Ympärysvalloilla oli oikeus miehittää voimakeinoilla koko Osmanivaltio, jos turvallisuustilanne sitä vaati (artikla 7). Ympärysvallat voisivat tarvittaessa miehittää armenialaisten asuttamat alueet (artikla 24). Sopimuksessa ei ollut velvoitteita ympärysvalloille.

Sopimuksen toimeenpano sujui nopeasti, paitsi Mosulissa, jossa osmaniarmeija kieltäytyi antautumasta. Tilanne saatiin siellä ratkaistuksi parin viikon kuluessa. Turkin myöhemmät johtajat ovat vaatineet Mosulin palauttamista Turkille, koska se ei ollut ympärysvaltojen hallussa Mudroksen sopimusta solmittaessa.

## Katso myös
* Lausannen sopimus
* Sèvresin rauhansopimus
* Turkin itsenäisyyssota

## Lähteet

## Aiheesta muualla
* ”Mudros Agreement: Armistice with Turkey (October 30, 1918)” (teksti kokonaisuutena ), volume 6, *German History in Documents and Images*, German Historical Institute, Washington, DC. Lähde www.germanhistorydocs.ghi-dc.org.
Pekka Kauppi

**Pekka Kauppi** (s. 11. maaliskuuta 1952 Tampere) on ympäristötieteen ja metsätieteen tutkija. Hän on ollut ympäristönsuojelun professori Helsingin yliopistossa vuodesta 1997 lukien. 

## Koulutus
Kauppi tuli ylioppilaaksi Lahden lyseon lukiosta 1971. Hän on suorittanut Helsingin yliopistossa yleisen metsätutkinnon 1975, maatalous- ja metsätieteiden kandidaattitutkinnon  (1977), lisensiaattitutkinnon (MML 1982) ja maatalous- ja metsätieteiden tohtorin tutkinnon 1985.

## Opetus ja tutkimus
Kauppi on ottanut kantaa akateemisen vapauden puolesta kirjassaan *Kahlittu yliopistomme* (2017, Into Kustannus). Yliopistossa Kauppi on opettanut kandidaatti-, maisteri- ja tohtoriopiskelijoita. Hän on perehtynyt muun muassa kansainvälisen kaupan merkitykseen ympäristönsuojelussa. Hän on tutkinut metsien ekosysteemipalveluja ja niiden hiilitasetta sekä ilmastonmuutoksen estämistä. Kauppi on tehnyt kansainvälisen uran kirjoittajana ja asiantuntijana muun muassa ilmastopaneeli IPCC:ssä, jossa hän oli myös perustajajäsenenä. Järjestötyötä hän on tehnyt Luonto-Liitossa ja Suomen Metsäyhdistyksessä. Kauppi on vastaanottanut useita tieteellisiä huomionosoituksia ja hän on Suomen Tiedeseuran jäsen.

## Teokset

* *Vuosisadan metsäbiologi – Peitsa Mikolan juhlakirja*. Toim. Pekka Kauppi ja Jenna Kotilehto. Bidrag till kännedom av Finlands natur och folk 197. Suomen Tiedeseura, 2015. 
* Kauppi, Pekka: *Kahlittu yliopistomme*. Into Kustannus, 2017.  
* Kauppi, Pekka ja Kettunen, Jyrki: *Vihreä kultakausi 1973–2008*. Teos, 2022. 
* Kauppi, Pekka ja Peltomaa, Seppo: *Luonnon muuttuva monimuotoisuus*. Into Kustannus. 2024. 

## Lähteet

## Aiheesta muualla
*Markku Sandell (28.1.2017) Kaikenlaiset professorit seikkailevat sekavilla urapoluilla – yliopistomaailma kaipaisi selkeyttämistä (yle.fi)
Assur-Nirari V

**Assur-Nirari V** oli Assyrian kuningas 755–745 eaa.&nbsp;. Assur-Nirari V oli edellisen kuninkaan Assur-Dan III:n veli ja Adad-Niari III:n  poika. Vuonna 746 eaa. maassa puhkesi mellakoita ja niiden myötä Tiglatpileser III syöksi Assur-Nirarin valtaistuimelta. Tiglatpileser saattoi olla Assur-Nirarin poika tai nuorempi veli, mutta tällä hetkellä vallitsevan käsityksen mukaan kyseessä oli vallananastaja, jolla ei ollut mitään siteitä aikaisempaan hallitsijasukuun.
Santa Maria de Montserrat

**Santa Maria de Montserrat** on benediktiiniläisluostari Montserratin vuorella Kataloniassa Espanjassa. Luostarin kirkossa sijaitsee Mustan Neitsyt Marian patsas, Virgen de Montserrat (). Luostari perustettiin 1000-luvulla. Napoleonin joukot polttivat luostarin 1800-luvun alussa. Valtio takavarikoi kaikki luostarit vuonna 1835, jolloin Montserratin luostari hylättiin. Luostari uudelleenrakennettiin vuosisadan lopussa.

## Lähteet

## Aiheesta muualla

* Luostarin verkkosivusto
Tšekin tasavallan TT-ajot

**Tšekin tasavallan TT-ajot** on moottoripyöräkilpailu, joka kuuluu moottoripyörien maailmanmestaruussarjaan.  Vuoteen 1993 kilpailu oli Tšekkoslovakian TT-ajot. Vuodesta 1965 kilpailu on kuulunut maailmanmestaruussarjaan vuodesta 1965. Vuosina 1982–1987 se kuului vain Euroopan-mestaruussarjaan.

Kilpailu on pidettu vuodesta 1987 Masarykin radalla, historiallisella radalla joka kulkee Länsi-Brnon kaduilla ja lähikylissä, muun muassa Bosonohyssa ja Žebětínissä.

## Tšekin tasavallan TT-ajojen voittajat

## Tšekkoslovakian TT-ajojen voittajat
*Punainen tausta kertoo, että tapahtuma ei kuulunut [[MotoGP|maailmanmestaruuskilpailuihin]].*

## Lähteet

## Aiheesta muualla

* Brnon radan virallinen sivusto
* Kartta radassta ympäristöineen
Ann-Mary Ähtävä

**Ann-Mary Ähtävä** (o.s. **Weckström**, s. 22. lokakuuta 1973) on suomalainen maastohiihtäjä. Hänen seuransa on Vuokatti Ski Team Kainuu.

Ähtävä hiihti vuosina 2007–2012 etappikilpailut mukaan lukien yhteensä 12 Suomessa järjestettyä maailmancupin kilpailua. Maailmancupin pisteille hän ylsi kerran – perinteisen tyylin sprintissä Lahdessa 4. maaliskuuta 2012.

Skandinavia Cupissa Ähtävä hiihti vuosina 2005–2013. Parhaimmillaan hän oli seitsemäs perinteisen tyylin sprintissä Vuokatissa 19. joulukuuta 2009. Kymmenen parhaan joukkoon Ähtävä ylsi Skandinavia Cupissa kaikkiaan viidessä osakilpailussa, joista neljä oli sprinttejä.

SM-kilpailuissa Ähtävä saavutti pronssia perinteisen tyylin sprintissä Keuruulla 2010.

## Lähteet
Tyttö Keuruun vanhassa kirkossa

**Tyttö Keuruun vanhassa kirkossa** on taidemaalari Akseli Gallen-Kallelan maalaama maalaus vuodelta 1889. Teos esittää tyttöä Keuruun vanhassa kirkossa. Tytön mallina oli tuleva kansanedustaja Maria Raunio. Kaksi muuta tunnistettavaa henkilöhahmoa ovat kirkonpenkissä istuva Keuruun kirkkoherra Herman Pihlman (virassa 1886–1906) ja käytävällä asteleva suntio Fredrik Uskali.

## Lähteet
Pukhrayanin junaturma

**Pukhrayanin junaturma** tapahtui, kun matkustajajunan 14 vaunua suistui raiteilta Pukhrayanin kylän lähistöllä Uttar Pradeshin osavaltiossa Intiassa 20. marraskuuta 2016. Onnettomuudessa kuoli yli 140 ihmistä. Junaturma on Intian tuhoisin 14 vuoteen.

## Lähteet
Pesäpallon naisten Suomenmestaruuskilpailut 1953

**Pesäpallon naisten Suomenmestaruuskilpailu 1953** oli PEVA:n järjestämä naisten SM-kilpailu. 

## Naisten SM-kilpailu

Naisten **Suomen mestaruuskilpailussa** Pesäpalloliitto ja Työväen Urheiluliitto ratkaisivat ensiksi liittokohtaiset mestaruudet omissa kilpailuissaan. Suomen mestaruus ratkaistiin liittojen mestareiden välisessä finaalissa.

### PPL:n mestaruus

SVUL:n piirien mestarit jaettiin kuuteen alkulohkoon, joista jokaisesta voittaja jatkoi välieriin.

#### Alkuerät

#### Välierät
Semifinaali 1 - Loimaa 16. elokuuta

Semifinaali 2 - Liminka 16. elokuuta

#### Loppuottelu

### SM-ottelu

Pallo-Toverit: Anja Riski,
Irmeli Krogerus,
Leila Liusvaara,
Maija Hellman,
Maj-Lis Rehell,
Pirkko Mäntylä,
Seija Knuutila,
Sinikka Koskela,
Sinikka Takasalo,
Urpu Kosonen.
Helsingin Veto: TUL:n mestarijoukkue: Annikki Aarnio, Kyllikki Leino, Raili Ekholm, Taina Tele, Leena Ahvenainen, Maire Viberg, Laina Ekholm, Maija Santalo, Kirsti Andersson ja Onerva Heijari.

## Lähteet
* M.Rasilaisen tilastot 

### Viitteet
Blues at Sunset

**Blues at Sunset** on yhdysvaltalaisen blueskitaristin ja laulajan Albert Kingin vuonna 1973 julkaistu livealbumi. Levy on tallenettu kahdesta eri esiintymisestä, Wattstax (20 elokuuta, 1972) ja Montreux Jazz Festival (1 heinäkuuta, 1973). Vuonna 1993 levy julkaistiin remasteroituna. Jäljelle jäänyt materiaali Montreux Jazz Festivaaleilta julkaistiin levyillä Montreux Festival ja Blues at Sunrise.

## Kappaleet
### Wattstax
#
#
#
#
#

### Montreux
#
#
#
#

## Kokoonpano (Wattstax)
* Albert King – kitara, laulu
* muista soittajista ei ole tietoa

## Kokoonpano (Montreux)
* Albert King – kitara, laulu
* Donald Kinsey – kitara
* Rick Watson – tenorisaksofoni
* Norville Hodges – trumpetti
* Wilbur Thompson – trumpetti
* James Washington – urut
* Bill Rennie – basso
* Sam King – rummut

## Arvostelut
* Allmusic: 

## Lähteet
* ''Blues at Sunset'' discogs.com -sivustolla

### Viitteet
Non ti pago!

**Non ti pago!** (”En maksa sinulle!”) on vuonna 1942 valmistunut italialainen komediaelokuva. Eduardo De Filippon samannimiseen näytelmään perustuvan elokuvan on ohjannut Carlo Ludovico Bragaglia. Sen pääosia esittävät sisarukset Eduardo De Filippo, Peppino De Filippo ja Titina De Filippo.

## Juoni
Napolilaisen arpajaiskonttorin onnekas työntekijä Procopio Bertolini saa isäntänsä Ferdinando Quagliolon raivoihinsa kateudesta. Tilannetta pahentaa, että Procopio haluaa naida Ferdinandon tyttären. Kun Procopio saa suuren lottovoiton Ferdinandon isän unessa sanelemilla numeroilla, Ferdinando kieltäytyy maksamasta voittoa ja takavarikoi lottokupongin väittäen, että numerot oli tarkoitettu hänelle. Miesten väliseen riitaan haetaan apua papilta ja lakimieheltä, ja lopulta Ferdinando palauttaa kupongin Procopiolle. Samalla arpajaisvoittajan onni kääntyy ja hän päätyy jalkansa murtaneena vankilaan. Onnettomuudet välttääkseen Procopio päättää luovuttaa kupongin Ferdinandolle, joka antaa sen takaisin tyttärensä myötäjäislahjana.

## Näyttelijät

## Tuotanto, teemat ja vastaanotto
Juventus Filmin ja Cinesin tuottama mustavalkoinen *Non ti pago* on kuvattu Rooman Cinecittàssa. Ohjaaja Carlo Ludovico Bragaglian käsikirjoittama elokuva perustuu varsin uskollisesti Eduardo De Filippon samannimiseen suosittuun näytelmään, joka sai ensi-iltansa vuonna 1940.

Tyyliltään hyvin napolilainen elokuva kuvaa osuvasti kaupunkilaisten kollektiivisia intohimoja ja taikauskoa. Teatterimaisuudestaan huolimatta se on viehättävä pikku komedia, jonka ansiohin kuuluu myös tarkka elokuvallinen rytmitys.

*Non ti pago* oli aikanaan huomattava yleisö- ja arvostelumenestys. Sitä on pidetty De Filippon veljesten parhaana yhteisenä elokuvana ennen heidän vuonna 1944 tapahtunutta eroaan.

## Lähteet

## Aiheesta muualla
*
Koiteli elää

**Koiteli elää** on vuotuinen musiikkitapahtuma Oulun Kiimingissä. Koiteli ja Koitelinkosket tunnetaan Oulun alueen nähtävyytenä ja vapaana virtaavan Kiiminkijoen virkistysalueena. Tapahtuman alkuperäinen nimi oli Koiteli Elää Acoustic Music Festival. Tapahtuman päälava sijaitsee Koitelinkoskien Sahasaaressa kahden kosken välissä.  Koiteli elää -festivaali on osa Oulun Juhlaviikkoja.

## Taustayhdistys
Tapahtumaa järjestävä voittoa tavoittelematon Koiteli elää ry perustettiin vuonna 2010 Kiimingissä Koitelin koskialueen kulttuurielämän elävöittämiseksi. Yhdistyksellä on noin 30 jäsentä, joista suurin osa osallistuu vuotuiseen talkootyöskentelyyn festivaalin ja muiden tapahtumien aikaansaamiseksi. Yhdistyksen perustivat aikanaan Lauri Tuohimaa, Sirpa Eskola, Markku Ojala ja Kirsi Eskola. 

Yhdistyksen muut vuotuiset tapahtumat ovat kesäiset lauluillat kesä- ja heinäkuussa, Koiteli elää lapsille -tapahtuma elokuussa ja Valoa Koiteli -tapahtuma marraskuussa. 

## Esiintyjät vuosittain
### Koiteli elää 2017
Koskilavalla: Egotrippi, Erin, Mokoma Acoustic, Suvi Teräsniska, Kalle Ahola

Trubaduuri Terassi: Samae Koskinen ja lisäksi kolme artistihaun (keväällä 2017) kautta valittavaa oululaista artistia

### Koiteli elää 2016
Koskilavalla: J.Karjalainen, Raappana, Anna Puu, Club for Five, Pave Maijanen

Klubilavalla: Sola, Juuni & Olkimaa, Mela

Vuoden 2016 pääsyliput myytiin loppuun ennätyksellisessä kuudessa päivässä

### Koiteli elää 2015
Koskilavalla: CMX, Atomirotta, Tuohimaa, Anssi Kela, Heikki Silvennoinen Band, Esa Eloranta

Klubilavalla: Aurora, Vuoksi, Marko Siekkinen Band, Rommakko, Laura Ainali

### Koiteli elää 2014
Koskilavalla: Samuli Putro Band, Redrama, Sir Elwood Duo, Kotipelto&Liimatainen Duo, Kaija Kärkinen ja Ile Kallio, Aki Louhela, Stache, Dimi Band

Klubilava: Muistijälki, Lauri Tuohimaa, Tiia Erämeri, Dimi soolo, Julia Väyrynen

### Koiteli elää 2013
Koskilavalla: 22 Pistepirkko, Freud, Marx, Engel & Jung, Pauli Hanhiniemi & Ville Rauhala Duo, Eva&Manu, Samae Koskinen, Maarit ja Sami Hurmerinta

### Koiteli elää 2012
Koskilavalla: Jonna Tervomaa ja Jussi Jaakonaho Sähköduo, Pelle MIljoona, Timo Rautiainen, Kauko Röyhkä, Timo Stenfors, Mutafunkers, Lotta, Väinö Tuonela & Kerettiläiset

### Koiteli elää 2011
Koskilavalla: Mariska ja Pahat Sudet, Mikko Alatalo, Jarkko Martikainen, Jukka Takalo, Mirel Wagner, Trio TKO, Lotta

## Aiheesta muualla
* Tapahtuman verkkosivut
* Taustayhdistys Facebookissa
Wisconsin Center for Film and Theater Research

**Wisconsin Center for Film and Theater Research** (**WCFTR**, ) on Wisconsinin yliopiston Madisonin kampuksen yhteydessä toimiva audiovisuaalinen arkisto ja tutkimuslaitos. Vuonna 1955 perustettu yksikkö on tehnyt Madisonista yhden Yhdysvaltojen tärkeimmistä elokuva- ja televisiotutkimuksen keskuksista Los Angelesin ja New Yorkin ohella.

Keskus on perustettu vuonna 1955, mutta sen toiminta sai uutta vauhtia 1960-luvulla, kun United Artists -yhtiö teki sen hyväksi valtavan lahjoituksen. Nykyisin keskus on osa Wisconsinin yliopistoa, joka ylläpitää keskusta yhdessä osavaltion historiallisen seuran kanssa.

WCFTR:n tutkijoina ovat toimineet muiden muassa Tino Balio, David Bordwell, Ben Brewster, Noël Carroll, Lea Jacobs ja Kristin Thompson.

## Kokoelmat
Keskuksen elokuva-arkistoon on talletettu parituhatta filmikopiota United Artists -yhtiön tuottamista tai levittämistä elokuvista, joihin kuuluvat myös käytännössä kaikki Warner Bros.-, RKO- ja Monogram-yhtiöiden tuottamat elokuvat vuosilta 1930–1950. 

Kokoelmiin kuuluu myös noin 3&nbsp;000 National Broadcasting Co.:n (nyk. NBC) ääni- ja kuvatallennetta ja niiden tuotantodokumentteja radion ja television varhaisajoilta, 1920-luvulta 1960-luvun loppuun. Televisiohistoriaa edustavat myös varhaisten tv-kirjoittajien ja -tuottajien käsikirjoituskokoelmat; heihin kuuluvat muiden muassa Paddy Chayefsky ja Rod Serling. Mukana on lisäksi yli kaksi miljoonaa elokuva- ja televisiohistoriaan liittyvää valokuvaa sekä monien 35 millimetrin filmille kuvattujen televisiosarjojen kuten *[[Bonanza]]n*, *[[Bat Masterson]]in* ja *[[Highway Patrol]]*in kaikki jaksot.

WCFTR:n omistukseen kuuluu myös The Rzhevsky Collection, Yhdysvaltain suurin toisen maailmansodan jälkeisten neuvostoliittolaisten elokuvien arkisto, joka käsittää 35 millimetrin esityskopiot 270 näytelmä- ja dokumenttielokuvasta 1950-luvulta 1970-luvulle. Keskuksella on myös yksi suurimmista taiwanilaisten elokuvien kokoelmista Taiwanin ulkopuolella.

Keskuksen hallussa on myös suuri määrä 1940-luvulta elokuva-alan ihmisiin kohdistuneiden kommunistivainojen materiaalia, mukaan lukien Hollywoodin mustalle listalle joutuneiden käsikirjoittajien henkilökohtaisia dokumentteja.

Teatterialan aineistoa on WCFTR:n kokoelmiin saatu muun muassa Alfred Luntilta, Lynn Fontannelta, Melvyn Douglasilta, Hal Holbrookilta, Moss Hartilta ja George S. Kaufmanilta. Muita yksityisiä arkistonsa lahjoittaneita ovat näyttelijä Kirk Douglas, dokumentaristi Emile de Antonio, pukusuunnittelija Edith Head ja televisiotähti Ed Sullivan. 

Madisonin yliopistokampuksella toimiva *Cinematheque* järjestää säännöllisiä näytöksiä WCFTR:n kokoelmiin kuuluvista elokuvista ja televisio-ohjelmista.

## Lähteet

*Keskuksen verkkosivusto
Wiipurin Sudet

**Wiipurin Sudet** (lyh. **WiSu**) on vuonna 2013 perustettu lappeenrantalainen jääpalloseura, jonka naisten edustusjoukkue pelaa Naisten Bandyliigassa ja on kymmenkertainen Suomen-mestari (2014–2024). Seuran toiminta painottuu naisten ja nuorten jääpalloon. Miehissä seura osallistuu harrastesarjaan.

## Historia

Wiipurin Sudet perustettiin keväällä 2013 laajentamaan jääpallon harrastusmahdollisuuksia Lappeenrannassa, jossa ennestään toimii lajin erikoisseura Veiterä. Susien perustajia olivat Veiterä-taustaiset Jukka Rautio ja Ilkka Ellonen sekä Timo Sairanen ja Pirkko Sairanen. Seura kantaa vuonna 1912 Viipurissa perustetun ja vuonna 1962 Kouvolaan asettuneen Susien nimeä. Alkuperäinen Sudet on 14-kertainen jääpallon miesten Suomen-mestari, mutta lajin harrastaminen seurassa hiipui 1950-luvulla SM-sarjasta putoamisen myötä. Luvan nimen käytölle antoi edelleen Kouvolassa toimiva Sudet ry.

Sudet voitti naisten SM-kullan heti ensimmäisellä kaudellaan keväällä 2014 ja uusi mestaruuden kuudella seuraavalla kaudella. Lokakuussa 2015 seura osallistui maailmancupiin, jossa se sijoittui kuudenneksi. Susien Tytti Segerman (2014), Anna Tiippana (2015), Petra Verhelä (2016) ja Susanna Simola (2018) on valittu vuoden naisjääpalloilijaksi. Useat Susien pelaajat ovat pelanneet myös kaksoisedustuksella Ruotsissa muun muassa Allsvenskanin haaparantalaisessa HT Bandyssä.

Sudet järjesti vuoden 2014 naisten maailmanmestaruuskilpailut Lappeenrannassa, mistä seura sai vuoden jääpalloteko -palkinnon. MM-pronssia saavuttaneeseen Suomen joukkueeseen kuului yhdeksän Susien pelaajaa.

## Saavutukset

* Naisten SM-kulta: 2014, 2015, 2016, 2017, 2018, 2019, 2020, 2021, 2022, 2024
* Vuoden jääpalloteko: 2014

## Kentät

Susien kenttinä toimivat Kisapuiston tekojää Parkkarilassa ja Vanha kenttä Leirissä.

## Lähteet

* 
* 
* 
* 
* 
* 

### Viitteet

## Aiheesta muualla

* Wiipurin Susien sivusto
Etsi ja tuhoa

**Etsi ja tuhoa** on sodankäyntitapa, jossa aluevalloitusten sijasta paikannetaan liikkuva vihollisjoukko ja hävitetään se.  Taktiikkaa käytetään sissejä vastaan.

Etsi ja tuhoa on perinteisemmän "puhdista ja pidä alue" -taktiikan vastakohta. Etsi ja tuhoa -taktiikassa alueita ei oteta haltuun pysyvästi. Etsi ja tuhoa -partio siirtyy hyökkäyksensä jälkeen aina seuraavaan kohteeseen. Tällöin vihollinen voi vallata takaisin kohteena olleen alueen.

Etsi ja tuhoa -taktiikkaa on käytetty muun muassa Malaijan kriisissä ja Vietnamin sodassa sissejä vastaan. Vietnamin sodan etsi ja tuhoa -operaatioissa käytettiin helikoptereita.
Taipaleen seurakunta

**Taipaleen seurakunta** on Lemin, Savitaipaleen ja Taipalsaaren alueella toimiva evankelis-luterilainen seurakunta, joka kuuluu Etelä-Karjalan rovastikuntaan ja Mikkelin hiippakuntaan. Seurakunnan kirkkoherrana toimii Lea Karhinen.

## Historia
Taipaleen seurakunta muodostui vuoden 2019 alussa Lemin, Savitaipaleen ja Taipalsaaren lakkautettuista seurakunnista ja alueena on vastaavat kunnat, jotka pysyivät itsenäisinä eikä siis kuntaliitosta tapahtunut. Asiasta teki päätöksen kirkkohallitus 27. maaliskuuta 2018. Lemin kirkkoherrasta Lea Karhisesta tuli Taipaleen seurakunnan kirkkoherra, Savitaipaleen ja Taipalsaaren seurakunnan kirkkoherranvirat lakkautettiin, ja Taipalsaaren kirkkoherrasta Risto Koskimäestä tuli Taipaleen seurakunnan kappalainen. Seurakuntien omaisuus siirtyi uudelle seurakunnalle. Lemillä yhdistyminen aiheutti kirkosta eroamisia, kahdessa muussa eroamispiikkiä ei tullut.

## Kirkot
Taipaleen seurakunnan keskuskirkko on Savitaipaleen kirkko. Seurakunnan muita kirkkoja ovat Taipalsaaren kirkko ja Lemin kirkko.

## Kuvia

Tiedosto:Savitaipale kirkko.jpg|Savitaipaleen kirkko.
Tiedosto:Lemi church 2011 01.jpg|Lemin kirkko.
Tiedosto:Taipalsaari church.jpg|Taipalsaaren kirkko.


## Katso myös
* Uskonto Etelä-Karjalassa

## Lähteet
Freddy King Sings

**Freddy King Sings** on yhdysvaltalaisen blueskitaristin ja laulajan Freddy Kingin vuonna 1961 julkaistu esikoisalbumi.

## Kappaleet
### A-puoli
#
#
#
#
#
#

### B-puoli
#
#
#
#
#
#

## Kokoonpano
* Freddie King – soolokitara, laulu
* Fred Jordan – rytmikitara
* Sonny Thompson – piano
* Bill Willis – basso
* Phillip Paul – rummut
* Gene Redd – saksofoni
* Clifford Scott – saksofoni

## Arvostelut
* Allmusic: 

## Lähteet
* ''Freddy King Sings'' discogs.com -sivustolla

### Viitteet
Joren van Pottelberghe

**Joren van Pottelberghe** (s. 5. kesäkuuta 1997 Zug, Sveitsi) on sveitsiläinen jääkiekkomaalivahti, joka pelaa National League A -joukkue EHC Bielissä.

## Ura
### Seuraura
Van Pottelberghe on EV Zugin kasvatti. Hän muutti jo 16-vuotiaana Ruotsiin ja siirtyi Linköpings HC:n J18-junioreihin kaudeksi 2013–2014. Van Pottelberghe voitti kauden päätteeksi J18 Allsvenskanin hopeaa. Kauden 2014–2015 hän vietti suurimmaksi osaksi myös Linköpingin J18-junioreissa, mutta osan kaudestaan myös J20-junioreissa, jossa van Pottelberghe voitti Erik Källgrenin kakkosmaalivahtina J20 SuperElitin pronssia. Hän puki kauden aikana myös kolmeen SHL-otteluun.

Detroit Red Wings varasi van Pottelberghen neljännellä kierroksella 110. pelaajana . Kaudella 2015–2016 hän jakoi varsin tasaisesti Linköpingin J20-junioreiden torjuntavastuun Hampus Alexanderssonin kanssa, mutta van Pottelberghe jäi pudotuspeleissä kuitenkin joukkueen kolmosvahdiksi Erik Källgrenin vahvistettua Linköpingiä. Hän puki kauden aikana yhteen SHL-otteluun.

Kaudeksi 2016–2017 van Pottelberghe palasi kotimaahansa ja siirtyi kolmivuotisella sopimuksella Sveitsin National League A:n HC Davosiin.

### Maajoukkueura
Van Pottelberghe pelasi alle 20-vuotiaiden MM-kilpailuissa vuosina 2016 ja 2017. Ensimmäisessä turnauksessa hänet valittiin Kanadaa vastaan pelatun alkulohkon ottelun päätteeksi Sveitsin ottelun parhaaksi pelaajaksi. Vuoden 2017 turnauksessa valmennus valitsi van Pottelberghen joukkueensa turnauksen yhdeksi kolmesta parhaasta pelaajasta. Hänet valittiin myös Suomea vastaan pelatun alkulohkon ottelun päätteeksi Sveitsin ottelun parhaaksi pelaajaksi.

Van Pottelberghe pelasi myös alle 18-vuotiaiden MM-kilpailuissa vuonna 2015. Hänet valittiin Sveitsin turnauksen yhdeksi kolmesta parhaasta pelaajasta. Van Pottelberghe valittiin sekä Tšekkiä vastaan pelatun alkulohkon ottelun että Venäjää vastaan pelatun puolivälieräottelun päätteeksi joukkueensa ottelun parhaaksi pelaajaksi. Jälkimmäinen ottelu päättyi Sveitsin 0-5-voittoon, välieräpaikkaan sekä Van Pottelberghin nollapeliin. Joukkue jäi turnauksessa lopulta neljänneksi.

Van Pottelberghe pelasi myös alle 18-vuotiaiden Ivan Hlinkan muistoturnauksessa vuonna 2014 sekä samana vuonna World Junior A Challengessa. Yhteensä hän on pelannut 14 nuorten ja 29 poikien maaottelua.

## Muuta
Van Pottelberghen vanhemmat ovat lähtöisin Belgiasta. He muuttivat fysioterapeutin töiden perässä Sveitsiin pari vuotta ennen Jorenin syntymää. Joren van Pottelberghe puhuu neljää eri kieltä; englantia, saksaa, flaamia ja ruotsia.

## Maajoukkuetilastot

## Lähteet
*
*

### Viitteet
Bielanyn kameduliluostari

**Bielanyn kameduliluostari** () on kameduliluostari Bielanyn kaupunginosassa Krakovassa Puolassa. Luostari sijaitsee Wolan metsässä Hopeavuorella. Luostarin perusti kruununmarsalkka Mikołaj Wolski 1600-luvulla ja sen suunnittelivat Valentin van Säbisch ja Andrea Spezza.

## Lähteet

## Aiheesta muualla
Pummiharmonia

**Pummiharmonia** on oululainen vuonna 2008 perustettu hip hop -kollektiivi, johon kuuluvat Jöse, Aapo, Tatu ja Áilu Valle. Yhtyeen jäsenet vaihtelivat mutta nykyinen kokoonpano muodostui vuonna 2012. Pummiharmonian "Mitä sie tehet" on valittu YleX:n vuoden tehokkaimmaksi kotimaiseksi biisiksi. Yhtye on julkaissut kaksi albumia, *Parasta ennen* ja *[[Bardo (albumi)|Bardo]]*. Yhtyeen tuorein single ”Ydin” julkaistiin 22. lokakuuta 2016 musiikkivideon saattelemana.

## Diskografia
### Studioalbumit
* 
* 

### Singlet
* ”Ydin” (22. lokakuuta 2016)

## Lähteet
Montecrestese

**Montecrestese** on kunta Pohjois-Italiassa Verbano-Cusio-Ossolan maakunnassa Piemonten alueella. Montecrestesen naapurikunnat ovat Sveitsin Campo sekä Crevoladossola, Crodo, Masera, Premia  ja Santa Maria Maggiore.

## Lähteet
ESSEC Business School

**ESSEC Business School** on eurooppalainen kauppakorkeakoulu, joka toimii Pariisin Cergy-Pontoisessa ja La Défensessa sekä Singaporessa, Marokon Rabatissa ja Mauritiuksella. ESSEC perustettiin Ranskassa vuonna 1907.

Koululla on kansainvälinen kaksoisakkreditointi (EQUIS ja AACSB). ESSEC & Mannheim Executive MBA -ohjelma oli vuoden 2015 globaalin MBA-koulutusvertailun sijalla 45.

ESSEC Business Schoolin alumneihin kuuluvat muun muassa olympiavoittaja Tony Estanguet ja ministeri Fleur Pellerin.

## Lähteet

## Aiheesta muualla
*Koulun kotisivu
Yleinen lineaarinen ryhmä

**Yleinen lineaarinen ryhmä** on *n*-ulotteisen vektoriavaruuden V kääntyvien lineaarikuvausten muodostama ryhmä. Tätä ryhmää merkitään GL(V) (sanoista **G**eneral **L**inear Group).

Kun vektoriavaruus V on äärellinen ja sille valitaan kanta, GL(V)-ryhmä matriisien kertolaskulla varustetun kääntyvien neliömatriisien joukon muodostama ryhmä ovat isomorfiset. Jälkimmäistä ryhmää merkitään GL(n) tai GLn(**F**) tai GL(n, **F**), missä **F** on matriisialkioiden (äärellinen tai ääretön) kunta tai yksiköllinen rengas (ks. rengas). Äärellisen kunnan tapauksessa ryhmää merkitään myös alkioiden lukumäärällä GLn(q).

Matriisin alkioiden kunta **K** on usein reaaliluvut **R** tai kompleksiluvut **C** ja  renkaana **R** esimerkiksi kokonaisluvut **Z**.

**[[Erityinen lineaarinen ryhmä]]** SL(n,**F**) on ryhmän GL(n,**F**) normaali aliryhmä, jonka alkioiden (A) determinantti det A = 1.

Yleisiä lineaarisia ryhmiä ja sen aliryhmiä kutsutaan usein matriisiryhmiksi tai lineaarisiksi ryhmiksi (näistä esim. Aut(**V**) {eli GL(V)}, joka kuuluu vain jälkimmäisiin). Näitä ryhmiä sovelletaan muun muassa ryhmän esityksiä, symmetrioita ja polynomien tutkimuksessa.

## Kääntyvyys ja determinantit

Voidaan osoittaa, että kunnan **K** neliömatriisi A on kääntyvä jos ja vain jos sillä on ei-nolla determinantti (det A ≠ 0). Ryhmän GL(n,**K**) vaihtoehtoinen määritelmä on siis, että se on sellaisten matriisien joukko (kertolaskulla varustettuna), joiden determinantti on eri kuin nolla. Yleisemin, jos matriisialkiot ovat vaihdannaisessa renkaassa R, matriisi on kääntyvä jos ja vain jos sen determinantti on renkaan R yksikkö eli alkio jolla on käänteisalkio kertolaskun suhteen.

## Lähteet
Les Républicains

**Les Républicains** (, lyh. **LR**) on ranskalainen keskusta-oikeistolainen puolue, joka perustettiin vuonna 2015 Union pour un Mouvement Populaire -puolueen (UMP) seuraajaksi.

## Historia
UMP:n nimenmuutoshanke lähti liikkeelle Nicolas Sarkozyn tultua valituksi puolueen johtoon marraskuussa 2014. Nimenmuutos sai hyväksynnän 29. toukokuuta 2015 pidetyssä jäsenäänestyksessä, missä sitä kannatti 83&nbsp;prosenttia jäsenistöstä.

Sarkozy jätti puheenjohtajan tehtävät heinäkuussa 2016 hakeakseen Les Républicainsin ehdokkaaksi vuoden 2017 presidentinvaalissa. Lopulta puolue valitsi ehdokkaakseen François Fillonin, joka ei päässyt vaalien toiselle kierrokselle. Vaalitappion jälkeen Les Républicains valitsi uudeksi puheenjohtajaksi joulukuussa 2017 puolueen oikeistolaista siipeä edustavan Laurent Wauquiezin.

Wauquiez erosi Les Républicainsin johdosta kesäkuussa 2019 puolueen saatua heikon tuloksen europarlamenttivaaleissa 2019. Vaaleissa Les Républicainsin oli jäänyt vasta neljänneksi ja sai vain 8,5 prosenttia äänistä.

Puolueen puheenjohtaja Éric Ciotti ehdotti 11. kesäkuuta 2024, että puolue muodostaisi vaaliliiton kansallisen liittouman kanssa tulevissa parlamenttivaaleissa. Puoluehallitus ilmoitti seuraavana päivänä, että se oli yksimielisesti äänestänyt Ciottin puheenjohtan paikalta, vaikka Ciotti itse kiisti tämän. Ciotti myös telkesi puoluehallituksen puoluetoimiston ulkopuolelle, mutta väitti todelliseksi syyksi rakennukseen kohdistuneen turvallisuusuhan. Pariisilainen tuomioistuin totesi 14. kesäkuuta, että Ciottin erottaminen ei ollut laillinen.

## Lähteet

## Aiheesta muualla
* Les Républicains
Beura-Cardezza

**Beura-Cardezza** on kunta Pohjois-Italiassa Verbano-Cusio-Ossolan maakunnassa Piemonten alueella. 
Beuran naapurikunnat ovat Domodossola, Pallanzeno, Premosello-Chiovenda, Trontano, Villadossola ja Vogogna.

## Lähteet
Bu Tinah

**Bu Tinah** () on saari Yhdistyneissä arabiemiirikunnissa 57 kilometrin päässä pääkaupunki Abu Dhabin rannalta. Se on osa Marawahin meriluonnonsuojelualuetta ja suljettu kalastajilta ja matkailijoilta. Saarella asuu dugongeja ja karettikilpikonnia 
sekä liemikilpikonnia. 

## Lähteet
Moise Kean

**Moise Bioty Kean** (s. 28. helmikuuta 2000 Vercelli, Italia) on italialainen jalkapalloilija, joka edustaa Serie A:ssa pelaavaa Fiorentinaa. 

## Seurajoukkueura
Hän aloitti liigauransa Juventuksessa kolmella ottelulla kaudella 2016–2017, jolloin Juventus voitti liigamestaruuden. Seuraavalla kaudella hän pelasi lainalla Hellas Veronassa. Kaudella 2018–2019 hän oli voittamassa Juventuksessa Italian-mestaruutta. Hän teki kauden 13 liigapelissään kuusi maalia. Hän siirtyi Englannin Valioliigassa pelaavaan Evertoniin elokuussa 2019. Kaudella 2020–2021 hän oli lainassa ranskalaisseura Paris Saint-Germainissa ja kausilla 2021–2023 Juventuksessa, jonka omistukseen hän palasi kesällä 2023. Heinäkuussa 2024 hän siirtyi Fiorentinaan 13 miljoonan euron siirtosummalla.

Hän on huhtikuun puoliväliin 2025 mennessä pelannut Serie A:ssa 143 ottelua, joissa hän on tehnyt 39 maalia, Englannin Valioliigassa 32 ottelua, joissa hän on tehnyt kaksi maalia, ja Ranskan Ligue 1:ssä 26 ottelua, joissa hän on tehnyt 13 maalia.

## Maajoukkueura
Kean on pelannut Italian kaikissa nuorisomaajoukkueissa. Hän pelasi alle 17-vuotiaiden EM-kilpailuissa 2016 ja 2017. Hän saavutti hopeaa alle 19-vuotiaiden EM-kilpailuissa 2018 ja teki maalin alkulohko-ottelussa Norjaa vastaan ja välieräottelussa Ranskaa vastaan sekä kaksi maalia loppuottelussa Portugalia vastaan. Hän pelasi kaksi ottelua alle 21-vuotiaiden EM-kilpailuissa 2019.

Kean pelasi ensimmäisen A-maaottelunsa marraskuussa 2018 Yhdysvaltoja vastaan. Hänestä tuli Italian A-maajoukkueen ensimmäinen 2000-luvulla syntynyt pelaaja. Maaliskuussa 2019 hän pelasi avauskokoonpanossa EM-karsintaottelussa Suomea vastaan ja teki ensimmäisen A-maaottelumaalinsa. Hän teki maalin myös kolme päivää myöhemmin EM-karsintaottelussa Liechtensteinia vastaan. Syyskuussa 2021 hän teki kaksi maalia MM-karsintaottelussa Liettuaa vastaan. Hän on huhtikuun puoliväliin 2025 mennessä pelannut 21 A-maaottelua ja tehnyt niissä seitsemän maalia.

## Lähteet
Vincent Thill

**Vincent Thill** (s. 4. helmikuuta 2000 Luxemburg) on luxemburgilainen jalkapalloilija, joka edustaa Ranskan korkeimmalla sarjatasolla pelaavaa Metziä.

## Lähteet
Elena Spirina

**Elena Spirina** (s. 1978) on Suomessa asuva venäläinen näyttelijä. Hän on valmistunut näyttelijäksi Pietarin näyttämötaiteiden akatemiasta vuonna 2001. Hän on tullut tunnetuksi Suomessa muun muassa rooleistaan elokuvassa *[[Kohtaamisia]]* sekä televisiosarjoissa *[[Kotikatu]]* ja *[[Syke (televisiosarja)|Syke]]*. Lisäksi hän on näytellyt muun muassa Ryhmäteatterissa, Q-teatterissa ja Suomen Kansallisteatterissa.

Spirina on toinen Helsingissä toimivan venäjänkielisiä teatteriesityksiä esittävän ammattiteatteri Teatr Zan perustajajäsenistä.

## Filmografia
### Elokuvat

### Televisiosarjat

## Lähteet
Ušakovskoje

**Ušakovskoje** () oli kylä Wrangelinsaaren kaakkoisrannalla Venäjän arktisella alueella Pohjoisessa jäämeressä. Kylä autioitui 2003. Kylä perustettiin lujittamaan Venäjän omistusoikeutta saareen sen jälkeen kun britit ja kanadalaiset olivat yrittäneet vaatia saarta omistukseensa. 

 

Alueen ilmasto on hyvin ankara, ja lämpötila nousee harvoin yli nollan celsiusasteen, heinäkuussa saaren keskilämpötila vaihtelee 1,5–5 celsiusasteen välillä.

Rodgersinlahden rannalle perustettu kylä sai 1920-luvun lopulla nimen tutkimusmatkailija Georgi Ušakovin mukaan, joka nimitettiin vuonna 1925 alueen hallinnon päälliköksi ja vastaamaan saaren tutkimisesta.

## Lähteet
* 

### Viitteet
Atsiinit

**Atsiinit** ovat orgaanisia yhdisteitä, joille tunnusomainen funktionaalinen ryhmä on R2C=NN=CR2. Atsiineja voidaan valmistaa karbonyyliyhdisteistä. Aldehydeistä valmistettuja atsiineja kutsutaan aldatsiineiksi ja ketoneista valmistettuja atsiineja kutsutaan ketatsiineiksi.

## Ominaisuudet ja valmistus
Atsiinit ovat huoneenlämpötilassa kiteisiä aineita. Alifaattiset atsiinit ovat usein värittömiä ja aromaattiset atsiinit ovat yleensä värillisiä. Atsiinit hydrolysoituvat veden vaikutuksesta hydratsiineiksi ja karbonyyliyhdisteeksi. Eräitä värillisiä atsiineja käytetään nestekidenäytöissä.

Atsiineja valmistetaan aldehydien tai ketonien ja hydratsiinien välisellä kondensaatioreaktiolla. Ensimmäisessä vaiheessa muodostuu hydratsoneja, jotka voivat edelleen reagoida karbonyyliyhdisteylimäärän kanssa tai hapettua atsiineiksi. Helpoimmin reagoivat alifaattiset aldehydit ja vaikeimmin aromaattiset ketonit.

## Lähteet
Wrangelinkaulussopuli

**Wrangelinkaulussopuli** (*Dicrostonyx vinogradovi*) on heimoon Cricetidae kuuluva jyrsijälaji. Sitä esiintyy vain Pohjoisen jäämeren Wrangelinsaarella Koillis-Siperian rannikon lähellä. Se on tundran eläimistöön kuuluva laji, eikä sillä ole merkittäviä uhkia.

## Lähteet

## Aiheesta muualla
* Wrangelinkaulussopuli (''Dicrostonyx vinogradovi'') Laji.fi
* Dicrostonyx vinogradovi ITIS
Riikka Tuomari

**Riikka Tuomari** (30. heinäkuuta 1948 Vaasa – 15. elokuuta 1992 Helsinki) oli suomalainen animaattori ja lastenkirjojen kuvittaja.

Tuomari teki vuosina 1975–1982 Antti Karin ja Marja Seilolan kanssa Hämeenlinnan historiasta kertovat animaatioelokuvat *Savupirtti ja linna*, *Kaupunkilaisia* ja  *Purkukortteli*. Niistä *Kaupunkilaisia* sai valtion laatutukipalkinnon sekä parhaan kotimaisen animaation palkinnon Tampereen elokuvajuhlilla. *Savupirtti ja linna* sai Jussi-kunniakirjan 1975.

Marja Seilolan kirjoittama ja Riikka Tuomarin kuvittama lastenkirja *Linnakylän Katri ja Mikko* sai vuonna 1980 Rudolf Koivu -palkinnon.

Tuomari toimi Elokuva- ja televisiokasvatuskeskus ry:n hallituksen puheenjohtajana 1981–1984.

Tuomari kuoli 44-vuotiaana sairauskohtaukseen Helsingissä. Hänet on haudattu Hietaniemen hautausmaan uurnalehtoon Helsinkiin.

## Kuvituksia
*Seilola, Marja: *Linnakylän Katri ja Mikko*. WSOY, 1979. .
*Juutilainen, Leena: *Nessi*. Weilin + Göös, 1981. .
*Seilola, Marja: *Myllymäen Katri ja Mikko*. WSOY, 1984. .
*Salo, Irma: *Santeri ja hevonen*, Sanoma, Lasten oma kirjakerho, 1990. .

## Animaatioelokuvia
**Savupirtti ja linna* (22 min, 1975)
**Kaupunkilaisia* (20 min, 1978)
**Purkukortteli* (13 min, 1982)
**Jo kuudentoista* (13 min, 1985)

## Lähteet

## Aiheesta muualla
*
*
Atlantan roomalaiskatolinen arkkihiippakunta

**Atlantan roomalaiskatolinen arkkihiippakunta** () on katolisen kirkon arkkihiippakunta Georgiassa Yhdysvalloissa. Siihen kuuluvat seurakunnat, jotka sijaitsevat Baldwinin, Banksin, Barrowin, Bartowin, Buttsin, Carrollin, Catoosan, Chatoogan, Cherokeen, Clarken, Claytonin, Cobbin, Cowetan, Daden, Dawsonin, DeKalbin, Douglasin, Elbertin, Fanninin, Fayetten, Floydin, Forsythin, Franklinin, Fultonin, Gilmerin, Gordonin, Greenen, Gwinnettin, Habershamin, Hallin, Hancockin, Haralsonin, Hartin, Heardin, Henryn, Jacksonin, Jasperin, Lamarin, Lincolnin, Lumpkinin, Madisonin, McDuffien, Meriwetherin, Monroen, Morganin, Murrayn, Newtonin, Oconeen, Oglethorpen, Pauldingin, Pickensin, Piken, Polkin, Putnamin, Rabunin, Rockdalen, Spaldingin, Stephensin, Taliaferron, Townsin, Troupin, Unionin, Upsonin, Walkerin, Waltonin, Warrenin, Whiten, Whitfieldin ja Wilkesin piirikunnissa.

## Piispa ja arkkipiispat
* Francis Edward Hyland (1956–1961)
* Paul John Hallinan (1962–1968)
* Thomas Andrew Donnellan (1968–1987)
* Eugene Antonio Marino (1988–1990)
* James Patterson Lyke (1991–1992)
* John Francis Donoghue (1993–2004)
* Wilton Daniel Gregory (2004– )

## Lähteet
Jamil Elshebli

**Jamil Elshebli** (s. 9. huhtikuuta 1979) on jordanialainen paraurheilija, joka on voittanut urallaan kolme paralympiamitalia kuulantyönnössä ja voimanostossa. Hän painaa 118 kiloa.

## Ura
Jamil Elshebli osallistui Ateenan vuoden 2004 kesäparalympialaisiin, missä hän voitti hopeaa kuulantyönnössä luokassa F57. Neljä vuotta myöhemmin Pekingin kesäparalympialaisissa hän saavutti myös hopeaa, tosin luokassa F57-58. Elshebli osallistui myös Lontoon kesäparalympialaisiin vuonna 2012, mutta jäi tällä kertaa mitaleitta. Rio de Janeiron kesäparalympialaisissa 2016 hän voitti uransa kolmannen paralympiamitalin, pronssin, voimanostosta yli 107-kiloisten luokassa.

## Lähteet
Neliöksi pakotettu

**Neliöksi pakotettu** on rockyhtye Yhteiskunnan Mutanttien EP-levy, joka julkaistiin 11. marraskuuta 2016.

Nimikkokappaleesta julkaistiin musiikkivideo 16. toukokuuta 2016.

## Kappaleet
#
#
#
#
#

## Lähteet
Sointusaari

**Sointusaari** (, ) on irlantilainen animaatio- televisiosarja.

## Äänirooleissa
### Suomenkieliset

* Tunnuslaulu: Katja Aakkula, Saara Aalto
* Käännös: Max Ovaska
* Tuotanto: SDI Media
Guildo hat Euch lieb!

**Guildo hat Euch lieb!** () on Guildo Hornin esittämä kappale, jolla hän edusti Saksaa vuoden 1998 Eurovision laulukilpailussa Ison-Britannian Birminghamissa. Kappaleen on sanoittanut ja säveltänyt Stefan Raab, mutta hän esiintyi taiteilijanimellä *Alf Igel* (väänös saksalaisesta säveltäjästä Ralph Siegel). 

Kappale sijoittui Euroviisuissa seitsemänneksi 86 pisteellä. 

## Lähteet
Plenty of Horn

**Plenty of Horn** on yhdysvaltalaisen trumpetistin Ted Cursonin vuonna 1961 julkaistu esikoisalbumi. 

## Kappaleet
Kaikki kappaleet Ted Curson, ellei toisin mainita.
### A-puoli
#
#
#
#
#

### B-puoli
#
#
#
#

## Kokoonpano
* Ted Curson – trumpetti
* Eric Dolphy – huilu (kappaleet 3 ja 7)
* Bill Barron – tenorisaksofoni (kappaleet 1, 2, 4–6, 8 ja 9)
* Kenny Drew – piano
* Jimmy Garrison – kontrabasso
* Pete La Roca – rummut (kappaleet 1, 2, 4, 8 ja 9) 
* Dannie Richmond – rummut (kappaleet 3 ja 7) 
* Roy Haynes – rummut (kappaleet 5 ja 6)

## Arvostelut
* Allmusic: 

## Lähteet
* ''Plenty of Horn'' discogs.com -sivustolla

### Viitteet
Jorma K. Meller

**Jorma Kalevi Meller** (31. elokuuta 1952 Helsinki – 22. lokakuuta 2016 Helsinki) oli suomalainen toimittaja ja kirjailija.

## Teokset
* *Arto Noras, sello*, WSOY 1988 
* *Mistä tyyli? Bror Bäckström ja miehen elämää*, toimittanut Jorma K. Meller. WSOY, 2004 
* *Parturin tuolista: tarinoita lööppijulkisuuden takaa*, Bror Bäckström, toimittanut Jorma K. Meller. Minerva, 2011 
* *Miehen tyylikirja*, Bror Bäckström, Jorma K. Meller. Tammi, 2013 

## Lähteet
Jaakko Lempinen

**Jaakko Lempinen** (23. kesäkuuta 1931 Helsinki – 7. lokakuuta 2016) oli suomalainen jalkapalloilija ja jalkapallon parissa vuosikymmenet toiminut vaikuttaja.

Jalkapallouran päätyttyä hän toimi järjestötehtävissä Helsingin Ponnistuksessa, myöhemmin sen puheenjohtajana. Hän toimi myös Palloliitossa ja oli Palloliiton kunniajäsen numero 38. 

Myös leipätyössään Lempinen toimi jalkapallon parissa, vuosina 1981–1996 Jalkapallo-Säätiön omistaman Palloilukeskuksen toimitusjohtajana.

## Lähteet
Kasper Dolberg

**Kasper Dolberg Rasmussen** (s. 6. lokakuuta 1997 Silkeborg) on tanskalainen jalkapalloilija, joka edustaa Eredivisiessä pelaavaa Ajaxia. Hän on pelannut Tanskan maajoukkueessa vuodesta 2016. Dolberg on pelipaikaltaan hyökkääjä.

Dolberg aloitti uransa GFG Voelissa. Vuonna 2009 hän siirtyi Silkeborg IF:ään. Hän teki debyyttinsä ykkösjoukkueessa 17. toukokuuta 2015 Brøndby IF:ää vastaan. Tammikuussa 2015 hän teki Ajaxin kanssa kolmen vuoden sopimuksen 1. heinäkuuta 2015 alkaen. 26. heinäkuuta 2016 hän teki debyyttinsä Ajaxissa Mestarien liigan karsintojen ottelussa PAOK:ia vastaan, jossa hän teki maalin. Hän pelasi Eredivisiessa 78 ottelua ja teki niissä 33 maalia. Hän teki hattutempun eli kolme maalia marraskuussa 2016 NEC Nijmegenia vastaan. Varsinaisessa Mestarien liigassa hän pelasi yhdeksän ottelua kaudella 2018–2019. Eurooppa-liigassa hän pelasi 13 ottelua ja teki kuusi maalia, muun muassa yhden molemmissa välieräotteluissa Lyonia vastaan, kaudella 2016–2017, kun Ajax eteni loppuotteluun, jossa se hävisi Manchester Unitedille.

Elokuussa 2019 Dolberg siirtyi Ranskaan. Hän pelasi OGC Nicessa ensimmäisellä kaudellaan 23 liigaottelua ja teki niissä 11 maalia. Kaudella 2020–2021 hän pelasi Ligue 1:ssä 25 ottelua ja teki niissä kuusi maalia. Eurooppa-liigassa hän pelasi kolme ottelua. Kaudella 2021–2022 hän pelasi Ligue 1:ssä 26 ottelua ja teki niissä kuusi maalia. Hän teki Ranskan cupissa maalin voitokkaassa välieräottelussa Versailles'ta vastaan.

Dolberg teki 11. marraskuuta 2016 debyyttinsä Tanskan maajoukkuessa MM-karsintaottelussa Kazakstania vastaan. Ensimmäisen maaottelumaalinsa hän teki kesäkuussa 2017 ja silloinkin vastassa oli Kazakstan. Hän teki kaksi maalia kesäkuussa 2019 EM-karsintaottelussa Georgiaa vastaan, lokakuussa 2019 ystävyysottelussa Luxemburgia vastaan, maaliskuussa 2021 MM-karsintaottelussa Moldovaa vastaan ja kesäkuussa 2021 EM-kilpailujen neljännesvälieräottelussa Walesia vastaan. Kymmenennen maaottelumaalinsa hän teki EM-kilpailujen puolivälieräottelussa Tšekkiä vastaan. Syyskuussa 2022 hän teki maalin Kansojen liigan ottelussa Ranskaa vastaan.

MM-kilpailuissa 2018 Dolberg pelasi 15 minuuttia alkulohko-ottelussa Ranskaa vastaan. Kesällä 2021 pelatuissa EM-kilpailuissa hän tuli vaihdosta kentälle Tanskan viimeisessä alkulohko-ottelussa ja pelasi sitten avauskokoonpanossa joukkueen kaikki kolme jatko-ottelua sen yltäessä välieriin. MM-kilpailuissa 2022 hän pelasi ensimmäisen ottelun avauskokoonpanossa ja tuli kahdessa muussa vaihdosta kentälle.

## Lähteet
* Maajoukkuen tilastot  Tanskan jalkapalloliiton sivustolla 
* Soccerway-profiili 

### Viitteet
Sosiaalialan osaamiskeskus

**Sosiaalialan osaamiskeskus** on organisaatio, joka toteuttaa laissa sosiaalialan osaamiskeskuksista määriteltyä tehtävää. Sosiaalialan osaamiskeskuksen tehtävänä on sosiaalialaan liittyvä tutkimus- ja kehittämistoiminta omalla alueellaan. Lisäksi sen tulee turvata perus-, jatko- ja täydennyskoulutuksen ja käytännön työn monipuolinen yhteys, toteuttaa tutkimus- ja kehittämistoimintaa sekä ylläpitää yhteistyötä alueellisten erityis- ja asiantuntijapalveluiden tuottamiseksi.

Sosiaalialan osaamiskeskuksia on yksitoista. Kunkin toimialue kattaa yhdestä neljään maakunnan alueen. Sosiaalialan osaamiskeskukset saavat perusrahoituksena valtiolta 10–30 prosenttia rahoituksestaan. Perusrahoituksen tehtävänä on turvata osaamiskeskuksen perustoimintojen toteutuminen. Loput rahoituksesta tulee suoraan kunnilta tai erilaisina hankerahoina.

## Lähteet
Georges Delerue

**Georges Delerue** (12. maaliskuuta 1925 Roubaix – 20. maaliskuuta 1992 Los Angeles) oli ranskalainen elokuvasäveltäjä, jonka musiikkia kuullaan yli 200 elokuvassa, muun muassa François Truffaut’n, Alain Resnais’n ja Fred Zinnemannin ohjauksissa. Hän voitti Oscarin musiikistaan vuoden 1979 elokuvaan *[[Pienet sydämet (elokuva)|Pienet sydämet]]* (A Little Romance, ohj. George Roy Hill). Hän oli Oscar-ehdokkaana myös elokuvista *[[Tuhannen päivän kuningatar]]* (1969), *[[Operaatio Alfa]]* (1974) ja *[[Muistojeni Julia]]* (1977). Ranskalaisen César-palkinnon hän sai kolmena peräkkäisenä vuosina elokuvista *Préparez vos mouchoirs* (ohj. Bertrand Blier, 1978), *[[Rakkaus karkuteillä]]* (Truffaut, 1979) ja *[[Viimeinen metro]]* (Truffaut, 1980).

Työläisperheeseen syntynyt Delerue tuli tunnetuksi Ranskalaisen elokuvan uuden aallon ohjaajien suosimana elokuvasäveltäjänä. Vähitellen hänestä kiinnostuivat myös brittiläiset ja yhdysvaltalaiset elokuvantekijät. *[[Le Figaro]]* -sanomalehti kutsui tuotteliasta Deleruetä ”elokuvamusiikin Mozartiksi”.

Muita Deleruen musiikkia käyttäneitä ohjaajia ovat Oliver Stone (*[[Platoon]]* ja *[[Salvador (elokuva)|Salvador]]*), Mike Nichols (*[[Tapaus Silkwood]]* ja *[[Elämäni kesä]]*) ja Fred Zinnemann (*[[Ja koston hetki koitti]]* ja *[[Shakaali (vuoden 1973 elokuva)|Shakaali]]*).

Ranskan valtio palkitsi Deleruen Ordre des Arts et des Lettres -kunniamerkillä.

Ken Russell teki vuonna 1966 BBC:lle dokumenttielokuvan Georges Deleruen työstä nimellä *Don't Shoot the Composer*.

## Lähteet
Fred Sasakamoose

**Fred Sasakamoose** (24. joulukuuta 1934 Debden, Saskatchewan, Kanada – 24. marraskuuta 2020) oli kanadalainen jääkiekkoilija. Edustaessaan Chicago Black Hawksia kaudella  Sasakamoosesta tuli ensimmäinen NHL-liigassa pelannut intiaani.

Saskamoose pelasi NHL:ssa vain 11 ottelua ilman tehopisteitä. Lyhyen NHL-uransa jälkeen Saskamoose pelasi Quebecin liigan Chicoutimi Sagueneensissa ja Western Hockey Leaguen New Westminister Royalsissa ja Calgary Stampedessa seuraavien kahden kauden aikana ja palasi sitten amatöörijääkiekkoilun pariin kaudelle 1956–1957.

## Lähteet
Kivelän seisake

**Kivelä** (ratakm 237+000) on lakkautettu seisake Haminan kaupungissa. Seisake sijaitsee Haminan vanhalla radalla tasan kahden kilometrin päässä Haminan vanhalta rautatieasemalta.

Liikennepaikka avattiin 1. maaliskuuta 1946 ja lakkautettiin 26. toukokuuta 1968. JuHa-radan myötä Kivelä on jäänyt rataverkon ulkopuolelle.

## Lähteet
Jan Uuspõld

**Jan Uuspõld**  (s. 14. joulukuuta 1973 Tallinna) on virolainen näyttelijä, muusikko ja televisiotähti.

Jan Uuspõld on Viron tunnetuimpia näyttelijöitä. Hän oli toistakymmentä vuotta Viron draamateatterin vakituisena näyttelijänä. Nykyään hän toimii freelancerina. Uuspõld on esiintynyt useissa Viron suosituimmissa televisiosarjoissa, kuten esimerkiksi *[[Wremja]]*, ja voittanut muun muassa virolaisten Tanssii tähtien kanssa -ohjelman. Suomessa Uuspõld on esiintynyt Ylen televisiosarjassa *[[Siperian nero]]*.

## Lähteet

## Aiheesta muualla
Viinintuotanto Italiassa

**Viinintuotanto on Italiassa** tärkeä maatalouden osa-alue. Italia on Ranskan kanssa vuorotellen ollut 2010-luvulla maailman suurin tai toiseksi suurin viinintuottajamaa. Vuotuinen tuotantomäärä on noin 50 miljoonaa hehtolitraa.

## Tuotantoalueet
Viinirypäleen kasvatusala on ollut vuosina 2011–2015 laskussa ja oli vuonna 6&nbsp;820 neliökilometriä. Ala vastaa yhdeksää prosenttia maailman kasvatusalasta ja on maailman neljänneksi suurin Kiinan, Espanjan ja Ranskan jälkeen. Viinirypäleitä kasvatetaan koko maan alueella, niin Sisiliassa kuin Alppien etelärinteillä.

## Viinien tuotanto
Viinirypäleitä tuotetaan Italiassa vuosittain noin 7–8 miljoonaa tonnia, josta 85 prosenttia jalostetaan viiniksi. Tuoreena rypäleistä käytetään noin 15 prosenttia. Rusinoita ei tehdä juuri lainkaan.

Viinin vuotuinen tuotantomäärä on ollut vuosina 2011–2016 vuosittain 43–54 miljoonaa hehtolitraa, 4,3–5,4 miljardia litraa.

## Viinin kulutus ja kauppa
Viinin kulutus Italiassa on noin 2&nbsp;000 milj. litraa vuodessa eli noin 35 litraa henkeä kohti vuodessa. Kulutus on 2010-luvulla laskenut noin 10 prosenttia. Italian viininvienti oli vuonna 2015 20 milj. hehtolitraa.  Viininviennin arvo oli 5,5 mrd. euroa.

Italian viinin tuotanto, kulutus ja vienti ovat vuosina 2011–2016 kehittyneet seuraavasti:

## Viinien tuotantoalueet ja luokittelu
Italialaiset viinit luokitellaan EU-lainsäädännön ja maan oman lainsäädännön perusteella useisiin luokkiin. Perusryhmittely tapahtuu  EU:n nimisuojajärjestelmän perusteella SAN- ja SMM-viineihin. Kolmas ryhmä ovat luokittelemattomat viinit.

EU:n vuodelta 2010 peräisin olevan asetuksen mukaan seuraavilla kolmella italialaisella viinityypillä on suojattu alkuperänimitys, SAN (, ). Nämä **DOP-viinit** ovat:
* Denominazione di origine controllata (D.O.C. tai DOC)
* Denominazione di origine controllata e garantita (D.O.C.G. tai DOCG)
* Vino dolce naturale.
DOP-viiniluokkia on Italiassa yhteensä 474 kpl (tilanne marraskuussa 2016). Näistä viineistä noin viidennes on ylemmän DOCG-luokan viinejä: vuonna 2015 DOCG-viinejä oli 74 kpl kaikkiaan 407:stä DOP-viinistä. Käytännössä viinien luokittelun nimeäminen perustuu maantieteellisten alueiden nimiin.

Indicazione geografica tipica- eli **IGT-viinit** luokitellaan maantieteellisen tuotantoalueen perusteella merkinnällä suojattu maantieteellinen merkintä SMM, (, ). IGP-viiniluokkia on yhteensä 118 kpl .

Italiassa tuotetusta viinistä noin kolmannes osa DOP-viinejä, kolmannes IGT-viinejä ja kolmannes luokittelemattomia viinejä

## Lähteet

## Aiheesta muualla